René Goscinny

René Goscinny esset un famosi autor de comic, film-director e editor de Francia. Il nascet ye li 14-im de august 1926 in Paris e morit ye li 5-im de novembre 1977 anc in Paris. René Goscinny creat li famosi comic-serie Asterix con li dessinator e illustrator e co-autor de Albert Uderzo.

René Goscinny es de judeic orígine. Su genitores inmigrat de Polonia a Francia. René Goscinny adultijat in Buenos Aires (Argentina) e pos li morte de su patre in li annu 1943 il translocat con su matre a New York in li Unit States de America. In li annu 1946 René Goscinny viageat a Francia por devenir soldate in li armé de Francia. Pos to il retornat al Unit States de America e scrit quar libres por infantes.

In li annu 1952 René Goscinny incontrat li autor Albert Uderzo e ili comensat colaborar. Albert Uderzo dessinat por li racontas de René Goscinny. Ili productet li comic-series Pitt Pistol, Luc Junior, Benjamin & Benjamine e Oumpah-Pah. In li annu 1959 ili publicat li unesim album del serie Asterix, quel devenit un grand successe. In li annu 1977 René Goscinny morit e Albert Uderzo continuat li serie quam autor e dessinator.

René Goscinny esset anc activ quam film-director de dessinat filmes.

In li 1967 René Goscinny maritat Gilberte Pollaro-Millo e li cuple have un filia Anne Goscinny, qui anc devenit un autoressa.

Ovres
René Goscinny ganiat pluri premies pro su ovre.

Quelc important ovres de comic
 1955-1958: Modeste et Pompon
 1955-1977: Lucky Luke
 1957-1959 Prudence Petitpas
 1957-1965 Signor Spaghetti
 1958–1962: Oumpah-Pah
 1958-1964: Strapontin	
 1962-1977: Iznogoud
 1959-1965: Le Petit Nicolas
 1965-1967: Les Dingodossiers
 1959–1977 Asterix

Categorie: Autores
Categorie:Comic